wickkiey/tamil-wikipedia-chunked huggingface dataset:
# வரைவு:குழந்தைகள் முன்னேற்றக் கழகம்

**குழந்தைகள் முன்னேற்றக் கழகம்** கழகம் என்பது மீனாட்சி அம்மான் மூவிஸ் பேனரின் கீழ் சங்கர் தயாள் உடன் இணைந்து எழுதி, இயக்கி தயாரித்த 2025 ஆம் ஆண்டு இந்திய தமிழ் மொழி அரசியல் நையாண்டி நாடகத் திரைப்படமாகும். யோகி பாபு, செந்தில் ஆகியோரின் முதல் கூட்டணியில் முதன்மை வேடங்களில் நடித்திருந்தனர். இமயவர்மன், அத்வைத் ஜெய் மஸ்தான், சுப்பு பஞ்சு, சரவண்ணன், லிசி ஆண்டனி, சித்ரா லட்சுமணன், மயில்சாமி ஆகியோரும் நடித்திருந்தனர்.  
குழந்தைகள் முன்னேற்றக் கழகம் 2025 சனவரி 24 அன்று திரையரங்குகளில் வெளியிடப்பட்டது.
# வரைவு:குழந்தைகள் முன்னேற்றக் கழகம்

## தயாரிப்பு

25 மார்ச் 2024 அன்று, யோகி பாபு தனது அடுத்த திட்டத்தை அறிவித்தார் குழந்தைகல் முன்னெட்ர கழகம் ஒரு அரசியல்வாதியாக முக்கிய கதாபாத்திரத்தில் முன்பு சகுனியை இயக்கிய சங்கர் தயாள் எழுதி இயக்குவார். யோகி பாபுவுடன் தனது முதல் ஒத்துழைப்பில் இந்த படத்தில் ஒரு முக்கிய கதாபாத்திரத்தில் பார்த்தில், லிசி ஆண்டனி, சரவண்ணன், சுப்பு பஞ்சு, சித்ரா லட்சுமணன், மயில்சாமி மற்றும் பலர் முக்கிய வேடங்களில் நடித்துள்ளனர்.  
தொழில்நுட்ப முன்னணியில் ஒளிப்பதிவாளர் ஜே. லக்ஷ்மன் குமார், ஆசிரியர் ரிச்சர்ட் கெவின் மற்றும் சங்கரின் இசைக்குழு சாதகா பரவைகல் (எஸ். பி. எஸ்) ஆகியோர் இசையமைப்பாளர்களாக தங்கள் திரைப்பட அறிமுகத்தில் உள்ளனர். 19 டிசம்பர் 2024 அன்று, சங்கர் தயாள் பத்திரிகையாளர் சந்திப்பு மேடையில் மாரடைப்பால் காலமானார், இது அவரது இறுதிப் படமாகும்.
# விக்கிப்பீடியா:Statistics/weekly/6-Apr-2025
| 212 | 117.249.38.33 | 0 | 1 | 0 | 0 | 0 | 0 | 0 | 1 | 0 |  |
| 213 | 87.4.250.86 | 0 | 1 | 0 | 0 | 0 | 0 | 0 | 1 | 440 |  |
| 214 | 36.255.16.54 | 0 | 1 | 0 | 0 | 0 | 0 | 0 | 1 | 0 |  |
| 215 | 2409:408D:3E47:6A1E:0:0:D408:D712 | 0 | 0 | 0 | 0 | 0 | 1 | 0 | 1 | 0 |  |
| 216 | 2409:40F4:1009:381C:8000:0:0:0 | 0 | 1 | 0 | 0 | 0 | 0 | 0 | 1 | 45 |  |
| 217 | 223.178.80.166 | 0 | 1 | 0 | 0 | 0 | 0 | 0 | 1 | 0 |  |
| 218 | 2409:408D:3311:4B0E:0:0:2A48:F0B0 | 0 | 1 | 0 | 0 | 0 | 0 | 0 | 1 | 4 |  |
| 219 | 2401:4900:627E:BD1D:A5D2:EA04:3CF7:E96 | 0 | 1 | 0 | 0 | 0 | 0 | 0 | 1 | 0 |  |
| 220 | Saminathan raja | 0 | 1 | 0 | 0 | 0 | 0 | 0 | 1 | 210 |  |
| 221 | 120.56.96.236 | 0 | 0 | 0 | 0 | 1 | 0 | 0 | 1 | 0 |  |
| 222 | Selvakumar mallar | 0 | 1 | 0 | 0 | 0 | 0 | 0 | 1 | 949 |  |
| 223 | 2401:4900:1CD0:E97B:BC64:D5EC:23BF:37A | 0 | 1 | 0 | 0 | 0 | 0 | 0 | 1 | 58 |  |
| 224 | 112.135.76.60 | 0 | 1 | 0 | 0 | 0 | 0 | 0 | 1 | 0 |  |
| 225 | 117.231.195.39 | 0 | 0 | 0 | 0 | 0 | 0 | 1 | 1 | 0 |  |
| 226 | Angela Varshini | 0 | 1 | 0 | 0 | 0 | 0 | 0 | 1 | 0 |  |
| 227 | 2409:40F4:304B:9887:8000:0:0:0 | 0 | 1 | 0 | 0 | 0 | 0 | 0 | 1 | 22 | } |
# கோவில்பட்டி கடலைமிட்டாய்

**கோவில்பட்டி கடலைமிட்டாய்** (*Kovilpatti Kadalai Mittai*) 2019-20ஆம் ஆண்டில் புவிசாய் குறியீடு தகுதி பெற்ற இந்திய இனிப்பு ஆகும். இந்த வகை கடலை மிட்டாய் தமிழ்நாட்டில் தூத்துக்குடி மாவட்டம் கோவில்பட்டியிலும் அருகமை நகரங்களிலிலும் தயாரிக்கப்படுகிறது.
# கோவில்பட்டி கடலைமிட்டாய்

## விளக்கம்

கோவில்பட்டி கடலை மிட்டாய் 1940-ஆம் ஆண்டு முதல் இப்பகுதியில் உற்பத்தி செய்யப்படுவதற்கான தரவுகள் உள்ளன. தாமிரபரணி ஆற்றின் தண்ணீர், இக்கடலை மிட்டாய் தயாரிக்க பயன்படும் நிலக்கடலை விளையும் கரிசல் மண்ணின் தன்மை, இனிப்பிற்காகப் பயன்படுத்தப்படும் பனைவெல்லத்துடன் விறகு அடுப்பில் பாகு தயாரிப்பது இந்த வகை கடலைமிட்டாயின் சிறப்பு ஆகும். கடலைமிட்டாய் பாகுவின் பதம், கடலைமிட்டாய் ரகம் வாரியாக அச்சு வார்ப்பது போன்ற உற்பத்தி திறன் இப்பகுதி தொழிலாளர்களுக்கே உரிய தனிச்சிறப்பாக கருதப்படுகிறது.
# கோவில்பட்டி கடலைமிட்டாய்

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# உலோரென்செனைட்டு

**உலோரென்செனைட்டு** (*Lorenzenite*) Na<sub>2</sub>Ti<sub>2</sub>Si<sub>2</sub>O<sub>9</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அரிய சோடியம் தைட்டானியம் சிலிக்கேட்டு கனிமமான இது வும்நேர்ச்சாய்சதுரப் படிக அமைப்பில் காணப்படுகிறது. நிறமற்றதாகவும், சாம்பல், இளஞ்சிவப்பு அல்லது பழுப்பு நிறப் படிகங்களாகவும் பல்வேறு விதமாகக் காணப்படுகிறது.  
பன்னாட்டு கனிமவியல் சங்கம் உலோரென்செனைட்டு கனிமத்தை Lrz என்ற குறியீட்டால் அடையாளப்படுத்துகிறது.  
முதன்முதலில் 1897 ஆம் ஆண்டு கிரீன்லாந்தின் நர்சர்சுக்கில் இருந்து பாறை மாதிரிகளில் அடையாளம் காணப்பட்டது. 1947 ஆம் ஆண்டு உருசியாவின் கோலா தீபகற்பத்தில் 1920 ஆம் ஆண்டுகளில் கண்டுபிடிக்கப்பட்ட இராம்சாய்ட்டு (இப்போது உலோரென்செனைட்டின் ஒத்த பெயர்) கனிமத்தைப் போன்றது என்று கண்டுபிடிக்கப்பட்டது. உலோரென்செனைட்டு வடக்கு கனடாவிலும் காணப்படுகிறது.  
நெஃபலின் சினைட்டு என்ற புளுட்டோனிக் பாறை மற்றும் பெக்மாடைட்டு எனப்படும் தீப்பாறை வகைகளில் ஏச்சிரின், நெஃபலின், மைக்ரோக்லைன், அர்ஃப்வெட்சோனைட்டு, எல்பிடைட்டு, உலோபரைட்டு, யூடியலைட்டு, ஆசுட்ரோபைலைட்டு, மாங்கன்-நெப்டியூனைட்டு, லாவனைட்டு, இரிங்கைட்டு, அபாடைட்டு, தைட்டனைட்டு மற்றும் இல்மனைட்டு ஆகிய கனிமங்களுடன் இணைந்து காணப்படுகிறது.  
டச்சு கனிமவியலாளர் இயோகன்னசு தியோடர் உலோரென்சென் (1855–1884) நினைவாக பெயரிடப்பட்டது.
# ஹரிஹரசுதன் தங்கவேலு

ஹரிஹரசுதன் தங்கவேலு (*Hariharasuthan Thangavelu*, பிறப்பு: அக்டோபர் 15, 1985) ஒரு எழுத்தாளர், வசனகர்த்தா மற்றும் இணைய மோசடிகளை கண்டறியும் தொழில்நுட்ப ஆய்வாளர். சமூக வலைதளங்களிலும், இதழ்களிலும் கதைகள், அறிவியல் விழிப்புணர்வுக் கட்டுரைகள் எழுதி வருகிறார். சென்னை தமிழ்ச் சங்கத்தின் சேக்கிழார் விருது மற்றும் தமிழக அரசின் சிறந்த நூலுக்கான விருது போன்ற விருதுகளைப் பெற்றுள்ளார். கார்த்தி<nowiki/>யின் நடிப்பில் வெளியான சுல்தான் (2021) திரைப்படத்தின் வசனகர்த்தாவாக பணிபுரிந்தவர்.
# ஹரிஹரசுதன் தங்கவேலு

## பிறப்பு மற்றும் குடும்பம்

ஹரிஹரசுதன் தங்கவேலு கோவையை பூர்வீகமாகக்கொண்டவர். 1985-ம் ஆண்டு அக்டோபர் 15-ம் நாள் சத்தியமங்கலத்தில் தங்கவேலு, கனகம் தம்பதிகளுக்கு மகனாகப் பிறந்தார். புஞ்சை புளியம்பட்டி கே.வி.கே அரசு ஆண்கள் மேல்நிலைப்பள்ளியில் உயர்கல்வியும், கோவை ஶ்ரீ ஜெயேந்திரா கலை மற்றும் அறிவியல் கல்லூரியல் இளநிலை வணிகமும், பாரதியார் பல்கலைக்கழகத்தில் முதுநிலை வணிகமும் பயின்றார்.  
மனைவி ஐஸ்வர்யா நல்லமுத்து. பேச்சு மற்றும் கேட்பியல் துறையில் மருத்துவராகவும், ஶ்ரீராமசந்திரா மருத்துவமனை மற்றும் ஆராய்ச்சி நிறுவனத்தில் இணை பேராசிரியரியராகவும் பணிபுரிகிறார். இவர்களுக்கு ஆர்யா என்ற மகனும், ஆராதனா என்ற மகளும் உள்ளனர்.
# ஹரிஹரசுதன் தங்கவேலு

## பணி

இவர், சர்வதேச மின்னணு வர்த்தக சபையால் அங்கீகரிக்கப்பட்ட ஹேக்கிங் துறையில் நிபுணத்துவம் பெற்றார். அதனுடன் பணச்சலவை குற்றங்கள், தகவல் பாதுகாப்பு மற்றும் சைபர் மோசடிகளைக் கண்டறியும் நிபுணராக தகவல் தொழில்நுட்பத் துறையில் பணியாற்றி வருகிறார். இணைய வெளியில் சிறார் பாதுகாப்பு மற்றும் பெண்களுக்கான தற்காப்பு மற்றும் சைபர் விழிப்புணர்வு குறித்த கட்டுரைகளை எழுதி வருகிறார். தமிழக அரசின் இணைய குற்றங்கள் வாரியத்தின் நடவடிக்கைகளில் தன்னார்வளராக பங்களிக்கிறார்.
# ஹரிஹரசுதன் தங்கவேலு

## எழுத்து

2018-ம் ஆண்டு மின்னம்பலம் இணைய இதழில், நிழல் உலக தாதா ’தாவூத் இப்ராஹிம்’ பற்றி ஹரிஹரசுதன் எழுதிய கட்டுரைத்தொடர் வெளியானது.  
இந்தியாவின் விண்வெளி ஆராய்ச்சி நிறுவனமான இஸ்ரோவின் (ISRO) வளர்ச்சியைப்பற்றிய இவரின் ‘எங்கள் கனா’ என்ற கட்டுரைத்தொகுப்பு, 2019-ம் ஆண்டு அமேசான் இந்தியா நடத்திய எழுத்தாளர்களுக்கான (Pen to Publish) போட்டியில் கிண்டில் பதிப்பாக (Kindle Version) வெளியாகி வாசகர்களிடையெ நல்ல வரவேற்பைப் பெற்றது. இதன் விளைவாக, 2021-ம் ஆண்டு 'இஸ்ரோவின் கதை’ என பெயர் மாற்றம் செய்யப்பட்டு அச்சுப்பிரதியாக வெளியானது. இந்நூலை வெளியிட்டவர் இஸ்ரோவின் முன்னாள் தலைவர் திரு. மயில்சாமி அண்ணாதுரை. 'இந்து தமிழ் திசை’ நாளிதழின் கவனிக்க வேண்டிய ஐந்து புத்தகங்கள் பட்டியலில் இந்நூல் இடம் பெற்றது.  
செயற்கை நுண்ணறிவு தொழில்நுட்பம் குறித்து 2023-ம் ஆண்டு குமுதம் வார இதழில் முப்பது வாரமாக வெளியான இவரது 'A.I எனும் ஏழாம் அறிவு‘ கட்டுரைத்தொடர், 2024-ம் ஆண்டு புத்தகத்திருவிழாவையொட்டி வெளியாகி வாசகர்களிடையே நல்ல வரவேற்பைப்பெற்றது.  
இவர் தற்போது ஆனந்த விகடன் வார இதழில் ‘இருள் வலை வில்லன்கள்’ என்ற பெயரில் தொலைதொடர்பு சாதனங்கள் வழியே நிகழும் குற்றங்கள் குறித்த விழிப்புணர்வு கட்டுரைத்தொடர்களை எழுதி வருகிறார்.
# ஹரிஹரசுதன் தங்கவேலு

## விருதுகள்

- 2018 - சேக்கிழார் தமிழ் விருது
- 2021 - தமிழக அரசின் சிறந்த தொழில்நுட்பவியல் நூல் விருது - 'இஸ்ரோவின் கதை’ (2024-ம் ஆண்டு பெற்றது)
# ஹரிஹரசுதன் தங்கவேலு

## படைப்புகள்

### திரை எழுத்து

- சுல்தான் (2021) - வசனம்
# ஹரிஹரசுதன் தங்கவேலு

## படைப்புகள்

### கட்டுரைத் தொடர்கள்

| 2018 | தாவூத் இப்ராஹிம் | மின்னம்பலம் |  |  |
| --- | --- | --- | --- | --- |
| 2022 | ஹாக்கிங் மோசடிகள் | அருஞ்சொல் |  |  |
| 2023 | AI எனும் ஏழாம் அறிவு | குமுதம் |  |  |
| 2024 | இருள் வலை வில்லன்கள் | ஆனந்த விகடன் |  |  |
| 2023 | AI எனும் ஏழாம் அறிவு | ஜீரோ டிகிரி பதிப்பகம் |  |  |
| 2025 | இருள்வலை வில்லன்கள் | விகடன் பதிப்பகம் | (நூல் தயாரிப்பு பணிகளில்) | } |
# ஹரிஹரசுதன் தங்கவேலு

## வெளியிணைப்புகள்

- IMDB - Hariharasuthan Thangavelu
- மழையினூடே மஞ்சள் போர்வைக்குள் நிகழ்ந்த காதல்..! - ஆனந்த விகடன், 15 Apr 2018
- புதிய கல்வி - அறிவியல் நூல்கள் (இந்து தமிழ் திசை)
- இஸ்ரோவின் கதை - நூலறிமுகம் (மீடியம்.காம்)
- “AI (Artificial intelligence) எனும் ஏழாம் அறிவு” – நூலறிமுகம் - புக் டே இணையதளம், 20 Mar 2024
- சைபர் வாரில் வம்பிழுக்கும் பாகிஸ்தான் - ஆனந்த விகடன்,17 Jun 2020
- iBomma Piracy Case: இந்திய சினிமாவுக்கு ரூ. 22,400 கோடி இழப்பு! - ஆனந்த விகடன், 27 Nov 2025
- உங்கள் டேட்டாவை வேட்டையாடும் AI நிறுவனங்கள் - பாதுகாப்பது எப்படி? - ஆனந்த விகடன், 04 Dec 2025
# கொலோரியாங்

**கொலோரியாங்** (*Koloriang*), வடகிழக்கு இந்தியாவின் அருணாச்சலப் பிரதேசத்தில் உள்ள குருங் குமே மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது கடல்மட்டத்திலிருந்து 1040 மீட்டர் உயரத்தில் உள்ளது. மலைகளால் சூழ்ந்த இந்நகரம் இந்தியா-திபெத் எல்லையை ஒட்டி அமைந்துள்ளது.இது சுபன்சிரி ஆற்றின் துணை ஆறான குரூங் ஆற்றின் இடது கரையில் அமைந்துள்ளது. இது அருணாச்சலப் பிரதேசத்தின் தலைநகரான இட்டாநகருக்கு வடமேற்கில் 231.3 கிலோ மீட்ட ர் தொலைவில் உள்ளது.
# கொலோரியாங்

## போக்குவரத்து

தேசிய நெடுஞ்சாலை 13 இந்நகரம் வழியாகச் செல்கிறது.
# கொலோரியாங்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 463 குடும்பங்கள் கொண்ட கொலோரியாங் பேரூராட்சியின் மக்கள் தொகை 2,345 ஆகும். சராசரி எழுத்தறிவு 69.45 % ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 89.81 % வீதம் உள்ளனர். இந்நகரத்தில் இந்து சமயத்தினர் 10.15%, இசுலாமியர் 2.30% பௌத்தர்கள் 0.34%, கிறித்தவர்கள் 53.65% மற்றும் பிற சமயத்தினர் 33.86% வீதம் உள்ளனர்.
# இட்டாகர் சட்டமன்றத் தொகுதி

**இட்டாகர் சட்டமன்றத் தொகுதி** (Itahar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது உத்தர தினஜ்பூர் மாவட்டத்தில் அமைந்துள்ளது. இட்டாகர், பாலூர்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# இட்டாகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | அபேதின் சைனல் | rowspan=3 | இந்திய தேசிய காங்கிரசு |
| 1972 |  |  |  |
| 1977 |  |  |  |
| 1982 | இந்திய காங்கிரசு (சோசலிஸ்ட்) |  |  |
| 1987 | சுவதேசு சகி | இந்தியப் பொதுவுடைமைக் கட்சி |  |
| 1991 | அபேதீன் சைனாசு | இந்திய தேசிய காங்கிரசு |  |
| 1996 | சிறீகுமார் முகர்ஜி | rowspan =3 | இந்தியப் பொதுவுடைமைக் கட்சி |
| 2001 |  |  |  |
| 2006 |  |  |  |
| 2011 | அமல் ஆச்சார்யா | rowspan =3 | அகில இந்திய திரிணாமுல் காங்கிரசு |
| 2016 |  |  |  |
| 2021 | மொசாரப் உசைன் | } |  |
# டி. என். கோபிநாதன் நாயர்

**டி. என். கோபிநாதன் நாயர்** (T. N. Gopinathan Nair, 24 ஏப்ரல் 1918-24 மே 1999) ஓர் இந்திய நாடக ஆசிரியரும், புதின எழுத்தாளரும், கவிஞரும், திரைக்கதை ஆசிரியரும் மற்றும் மலையாள மொழியின் வாழ்க்கை வரலாற்றாசிரியரும் ஆவார். மலையாள நாடக எழுத்தாளர்களில் ஒருவரான நாயர் தனது நான்கு புதினங்கள், நான்கு கவிதைத் தொகுப்புகள் மற்றும் ஐந்து சுயசரிதைகளைத் தவிர 39 நாடகங்களையும் வெளியிட்டுள்ளார். கேரள சாகித்ய அகாதமியின் உறுப்பினராக இருந்த இவர், கேரள சங்கீத நாடக அகாதமியிலும் பொறுப்பை வகித்தார். இவரது நாடகமான *பரீக்ஷா* சிறந்த நாடகத்திற்கான விக்ரமன் நாயர் கோப்பையைப் பெற்றது. மேலும் கேரள சாகித்ய அகாதமி *சாக்ஷி* என்ற இவரது படைப்பை 1979 ஆம் ஆண்டில் நாடகத்திற்கான வருடாந்திர விருதுக்குத் தேர்வு செய்தது.
# டி. என். கோபிநாதன் நாயர்

## இளமை வாழ்க்கை

கோபிநாதன் நாயர் 24 ஏப்ரல் 1918 அன்று தென்னிந்திய மாநிலமான கேரளாவிலுள்ள திருவனந்தபுரத்தில் ஓர் அறிஞரும் வழக்கறிஞருமான பி. கே. நாராயண பிள்ளை மற்றும், அவரது மனைவி பாருகுட்டி அம்மாவுக்கும் பிறந்தார். இவரது ஆரம்பக் கல்வி திருவனந்தபுரத்தில் இருந்தது. பிறகு, அரசு மாதிரி ஆண்கள் மேல்நிலைப் பள்ளியில் தனது பள்ளிப் படிப்பைத் தொடர்ந்தார். பின்னர், திருவனந்தபுரம் அரசு கலைக் கல்லூரியில் சேர்ந்து பட்டம் பெற்றார்.
# டி. என். கோபிநாதன் நாயர்

## தொழில்

பின்னர், சட்டம் பயின்றார். ஆனால் முதல் ஆண்டு தேர்வில் தோல்வியடைந்ததால் படிப்பை கைவிட்டு, *மலையாளராஜ்யம்* என்ற நாளிதழில் சிறப்பு நிருபராக சேர்ந்தார். பின்னர், அந்த இதழின் திரைப்பட இதழின் ஆசிரியராகவும் ஒரு வருடம் பணியாற்றினார். பி. கே. மெமோரியல் பிரஸ் என்ற நிறுவனத்தை நிறுவினார். அங்கிருந்து *சகி* என்ற பெயரில் ஒரு பத்திரிகையையும், வீரகேசரி என்ற பெயரில் ஒரு நாளிதழையும் வெளியிட்டார். ஒரு புத்தகக் கடையையும் தொடங்கினார். ஆனால் இவரது முயற்சிகள் அனைத்தும் தோல்வியடைந்தன. இதன் விளைவாக பெரும் நிதி இழப்புகள் ஏற்பட்டன. கடன்களை திருப்பிச் செலுத்துவதற்காக, நாயர் திரைப்படங்களுக்குத் திரும்பினார்.  
1953 ஆம் ஆண்டு வெளியான *திரமாலா* என்ற திரைப்படத்தின் மூலம் அறிமுகமானார். அப்படத்தில் கதை, திரைக்கதை மற்றும் உரையாடல்களை எழுதினார். 1958 ஆம் ஆண்டு வெளியான *நாயரு பிடிச்சா புலிவாலு* திரைப்படம் உட்பட மேலும் பல படங்களில் பணியாற்றியுள்ளார். அதே ஆண்டு, அனைத்திந்திய வானொலியின் திருவனந்தபுரம் நிலையத்தில் நாடக இயக்குநராக சேர்ந்தார். மேலும் 1975 இல் பணியில் இருந்து ஓய்வு பெறும் வரை வானொலியில் பணியாற்றினார். பின்னர், *மனோராஜியம்* வார இதழ், அனைத்திந்திய வானொலி மற்றும் தூர்தர்ஷன் ஆகியவற்றின் ஆலோசகராக பணியாற்றினார். மேலும், இவர் ஐந்து படங்களுக்கு திரைக்கதை எழுதினார். அவற்றில் *திரமாலா*, *அனியாத்தி* மற்றும் *பரீக்ஷா* ஆகியவை சொந்த கதைகளை அடிப்படையாகக் கொண்டவை. மேலும் 8 படங்களிலும் நடித்துள்ளார். இவரது நாடகங்களில் ஒன்றான *பரீக்ஷா*, சிறந்த நாடகத்திற்கான விக்ரமன் நாயர் கோப்பையைப் பெற்றது.
# டி. என். கோபிநாதன் நாயர்

## சொந்த வாழ்க்கை

கோபிநாதன் நாயர், பிரபல எழுத்தாளர் குட்டிபுரத்து கேசவன் நாயரின் மகளான மினி என அழைக்கப்படும் சௌதாமினியை மணந்தார். இந்த திருமணம் 1950 இல் நடந்தது. இவர்களுக்கு இரண்டு மகன்களும் ஒரு மகளும் இருந்தனர். குழந்தைகளில் மூத்தவரான ரவி வள்ளத்தோள் ஒரு புகழ்பெற்ற திரைப்பட மற்றும் தொலைக்காட்சி நடிகர் ஆவார். 1973 ஆம் ஆண்டில் இவருக்கு முன்பே இவரது மனைவி சௌதாமினி இறந்துவிட்டார். அவரது நினைவாகவே கோபிநாதன் பின்னர் *என்டே மினி* என்ற புத்தகத்தை எழுதினார். நாயர் 24 மே 1999 அன்று தனது 81 வயதில் காலமானார்.
# ரோயிங்

**ரோயிங்** (*Roing*), வடகிழக்கு இந்தியாவின்அருணாச்சலப் பிரதேசம் மாநிலத்தில் உள்ள கீழ் டிபாங் பள்ளத்தாக்கு மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது அருணாச்சலப் பிரதேசத்தின் தலைநகரான இட்டாநகருக்கு வடகிழக்கே 336.6 கிலோ மீட்ட ர் தொலைவில் உள்ளது.
# ரோயிங்

## போக்குவரத்து

பிரம்மபுத்திரா ஆறு ரோயிங் நகரத்தையும், அசாம் மாநிலத்தின் தின்சுகியா நகரத்தையும் பிரிக்கிறது. கோடைக்காலத்தில் பிரம்மபுத்திரா ஆற்றில் வெள்ளப் பெருக்கு ஏற்படுவதால் இரு நகரங்களுக்கு இடையே போக்குவரத்து தடைபடுகிறது. எனவே இப்பகுதியில் பாயும் பிரம்மபுத்திரா ஆற்றின் மீது பூபென் ஹசாரிகா பாலம் கட்டப்பட்டது.
# ரோயிங்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 2,617 குடும்பங்கள் கொண்ட ரோயிங் நகரத்தின் மக்கள் தொகை 11,389 ஆகும். அதில் 6,064 ஆண்கள் மற்றும் 5,325 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10.16%வீதம் உள்ளனர். பாலின விகிதம் 1000 ஆண்களுக்கு 878 பெண்கள் வீதம் உள்ளனர். சராசரி எழுத்தறிவு 88.39% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 29.81% வீதம் உள்ளனர். இந்நகரத்தில் இந்து சமயத்தினர் 62.82%, இசுலாமியர் 6.80%, பௌத்தர்கள் 4.83%, கிறித்தவர்கள் 12.00%,மற்றும் பிற சமயத்தினர் 13.54% வீதம் உள்ளனர்.
# யூபியா

**யூபியா** (*Yupia*), வடகிழக்கு இந்தியாவின் அருணாச்சலப் பிரதேசம் மாநிலததில் உள்ள பபும் பரே மாவட்டத்தின் நிர்வாகத் தலைமையிடம் ஆகும்.இது அருணாச்சலப் பிரதேசத்தின் தலைநகரான இட்டாநகருக்கு 20 கிலோ மீட்ட ர் தொலைவில் உள்ளது.
# யூபியா

## கல்வி

இந்நகரத்தில் தேசிய தொழில்நுட்பக் கழகம் உள்ளது.
# யூபியா

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 161 குடும்பங்கள் கொண்ட யூபியா கிராம ஊராட்சியின் மக்கள் தொகை 960 ஆகும். பாலின விகிதம் 1000 ஆண்களுக்கு 658 பெண்கள் வீதம் உள்ளனர். சராசரி எழுத்தறிவு 79.44% ஆக உள்ளது.
# மாடுகுல

**மாடுகுல** (*Madugula*) என்பது இந்தியாவின் ஆந்திரப் பிரதேச மாநிலத்தின், அனகப்பள்ளி மாவட்டத்தில் உள்ள ஒரு கிராமமாகும். இது வத்தடி அல்லது வத்தடிமடுகுல என்றும் அழைக்கப்படுகிறது. இது மத்சய வம்ச ஆட்சியாளர்களால் நிறுவப்பட்டது. பின்னர், இது நந்தபூர்-ஜெய்பூர் இராச்சியத்துடன் இணைக்கபட்டது. பிரித்தானியர் ஆட்சியின் போது இது சிறிது காலம் ஒரு சுதந்திர ஜமீன்தாரியாக இருந்தது. பின்னர், 1915 ஆம் ஆண்டில் மாடுகுல மற்றும் பாசிபெண்டா ஜமீன்தாரிகளை மகாராஜா மூன்றாம் விக்ரம் தேவா வாங்கினார். மேலும் இது ஜெய்ப்பூர் சமஸ்தானத்தின் ஒரு பகுதியாக மாறி 1947 வரை ஜெய்ப்பூர் மகாராஜாவால் ஆளப்பட்டது
# மாடுகுல

## வடாதி மத்சய வம்சம்

| 1224 |
| --- |
# மாடுகுல

## புவியியல்

மடுகுலா 17°55′00′′N 82°48′00′′E/17.9167 °N 82.8°E இல் அமைந்துள்ளது. இவ்விடத்தின் சராசரி உயரம் 83 மீட்டர் (275 அடி) ஆகும். இந்த இடம் மலைகள், ஆற்று ஓடைகள், நெல் வயல்கள் ஆகியவை சூழ்ந்ததாக உள்ளது. இங்கு பெரும்பாலும் தெலுங்கு மக்களே வசிக்கின்றனர். இங்கு மத்சய அரச வம்சத்தினரின் பழைய அரண்மனையும் உள்ளது. 'நண்டு மலை' என்று பொருள்படும் எண்ட்ரிகபர்வதம் ஆந்திரத்தின் ஏழாவது மிக உயரமான சிகரமாகும். இது கடல் மட்டத்திலிருந்து 1568 மீட்டர் உயரத்தில் அமைந்துள்ளது.  
'மத்ஸ்யகுண்டா' என்று அழைக்கப்படும் ஒரு ஆறானது மடுகுல மலைகளில் தோன்றி, மேற்கு நோக்கி ஒடிசாவுக்குள் சென்று, பின்னர் முந்தைய ஜெய்பூர் இராச்சியத்திற்குச் செல்கிறது. இது மத்சய இராச்சியத்திலிருந்து அண்டை இராச்சியமான சிலவன்சிகளுக்கும் பின்னர் சூரியவன்சிகளுக்கும் பாய்ந்துவருவதால் இது ஒரு வரலாற்று முக்கியத்துவமான ஆறாக் கருதப்படுகிறது. இடைக்காலத்தின் பிற்பகுதியில், மத்சயகுண்டா என்ற ஆற்றின் பெயரானது மச்குண்டா என மாருவியது. இந்த ஆறு ஆந்திரப் பிரதேசத்திற்கும் ஒடிசாவிற்கும் இடையே கிட்டத்தட்ட ஐம்பது மைல்கள் பாய்ந்து எல்லைப் பகுதியாக இருந்து பின்னர் முழுமையாக மால்கான்கிரிக்குள் பாய்கிறது. புகழ்பெற்ற அரசி துடுமாவின் பெயரால் அழைக்கப்படும் துடுமா அருவி மச்குண்ட்டா ஆற்றில் உருவாகின்றது. மேலும் இந்த அருவியிலிருந்து மூன்று கிலோமீட்டர் தொலைவில் *மத்ஸ்ய தீர்த்தம் என்று அழைக்கப்படும் ஒரு பிரபலமான சுற்றுலாத் தலமாக உள்ளது.* மச்குண்டா ஆற்றின் அருவிகளில் "மச்குண்டா நீர்மின் திட்டம்" செயல்படுத்தபட்டு மின்சாரம் தயாரிக்கப்படுகிறது.
# மாடுகுல

## சட்டமன்றத் தொகுதி

மடுகுலா சட்டமன்றத் தொகுதி, ஆந்திரப் பிரதேச சட்டமன்றத் தொகுதிகளில் ஒன்றாகும். 2014 தேர்தலில் மடுகுலா தொகுதியில் 1,70,350 வாக்காளர்கள் இருந்தனர்.  
**தேர்வான சட்டமன்ற உறுப்பினர்களின் பட்டியல்:**  
- 1952 - பாஜிங்கி கங்கய்யா நாயுடு (கிருஷிகர் லோக் கட்சி - சென்னை மாகாணம்)
- 1955 - தொண்டா ஸ்ரீராம மூர்த்தி (வட்டாதி)
- 1968 - மகாராணி ரம குமாரி தேவி (ஜெய்பூர்-மடுகுலா அரச குடும்பம்)
- 1972 - போடு கலாவதி
- 1978 - குறச்ச ராமுநாயுடு (அப்பலராஜுபுரம்)
- 1983, 1985, 1989, 1994 மற்றும் 1999 - ரெட்டி சத்தியநாராயணா (கோகடா)
- 2004 - கரணம் தர்மஸ்ரீ (கே.ஜே.புரம்)
- 2009 - கவிரெட்டி ராமு நாயுடு (அப்பலராஜுபுரம்)
- 2014 - புடி. முத்யால நாயுடு (தருவா (5))
- 2019 - புடி. முத்யால நாயுடு (தருவா (5))
# கொன்சா

**கொன்சா** (*Khonsa*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள திரப் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும்.கிழக்கு இமயமலைத் தொடரில் 1215 மீட்டர் உயரத்தில் உள்ளது. இது அருணாச்சலப் பிரதேசத்தின் தலைநகரான இட்டாநகருக்கு கிழக்கே 289.8 கிலோ மீட்ட ர் தொலைவிலும்; அசாம் மாநிலததின் தின்சுகியாவிற்கு தெற்கே 83.2 கிலோ மீட்டர் தொலைவிலும்; தியோமாலி நகரத்திலிருந்து 43 கிலோ மீட்டர் தொலைவிலும் உள்ளது. இங்கு வாஞ்சூ மற்றும் நோக்டி பழங்குடி மக்கள் அதிகம் வாழ்கின்றனர். இங்கு இராமகிருஷ்ணா-சாரதா மிஷன் மற்றும் கிறிஸ்து இராஜா பள்ளிக்கூடங்கள் உள்ளது.
# கொன்சா

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 2,100 குடும்பங்கள் கொண்ட கொன்சா பேரூராட்சியின் மக்கள் தொகை 9,928 ஆகும். அதில் 5,768 ஆண்கள் மற்றும் 4,160 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.27% வீதம் உள்ளனர். பாலின விகிதம் 1000 ஆண்களுக்கு 721 பெண்கள் வீதம் உள்ளனர். சராசரி எழுத்தறிவு 85.00% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 45.87% வீதம் உள்ளனர். இந்நகரத்தில் இந்து சமயத்தினர் 53.08%, இசுலாமியர் 4.76%, பௌத்தர்கள் 2.82%, கிறித்தவர்கள் 34.89% மற்றும் பிற சமயத்தினர் 0.73% வீதம் உள்ளனர்.
# அதிக மாதம் (இடைச்செருகல்)

அதிக மாசம் (சமஸ்கிருதம்: अधिकमास), அதிக்-மாசம், மல-மாசம் மற்றும் புருஷோத்தம-மாசம் என்றும் அழைக்கப்படுகிறது, இது இந்து நாட்காட்டியில் ஒரு இடைப்பட்ட மாதமாகும். இது சந்திர நாட்காட்டியை ஆண்டின் மாதங்களுடன் சீரமைக்க இடைச்செருகப்படுகிறது. அதிக-மாசம் என்பது ஒவ்வொரு மூன்று வருடங்களுக்கும் சூரிய நாட்காட்டியில் சேர்க்கப்படும் கூடுதல் சந்திர மாதமாகும். இதனால் சந்திர மற்றும் சூரிய ஆண்டுகள் விவசாய சுழற்சி மற்றும் பருவங்களுடன் ஒத்திசைக்கப்படுகின்றன.
# அதிக மாதம் (இடைச்செருகல்)

## சொற்பிறப்பியல்

அதிக என்பது கூடுதல் என்பதற்கான அதிகா/அதிக் சமஸ்கிருத வார்த்தையைக் குறிக்கிறது.
# அதிக மாதம் (இடைச்செருகல்)

## கண்ணோட்டம்

சூரியன் ஒரு புதிய ராசிக்குள் (30° நட்சத்திர ராசி) செல்லாமல், ஒரு சந்திர மாதத்தில் (ஒரு அமாவாசைக்கு முன் ) ஒரு ராசிக்குள் நகர்ந்து கொண்டே இருந்தால் , அந்த சந்திர மாதம் முதலில் வரவிருக்கும் பெயர்ச்சியைப் பொறுத்து பெயரிடப்படும். இது அதிக அல்லது "கூடுதல்" என்ற அடைமொழியையும் எடுக்கும். சூரியன் ஒரு ராசியிலிருந்து அடுத்த ராசிக்கு மாறுவது சங்கராந்தி என்று அழைக்கப்படுகிறது . உதாரணமாக, ஒரு சந்திர மாதம் சங்கராந்தி இல்லாமல் கடந்து , அடுத்த பெயர்ச்சி மேஷத்தில் (மேஷம்) இருந்தால், பெயர்ச்சி இல்லாத இந்த மாதம் அதிக சைத்ரா என்று பெயரிடப்படும். அடுத்த மாதம் வழக்கம் போல் அதன் பெயர்ச்சியின் படி பெயரிடப்படும், மேலும் நிஜ ("அசல்") அல்லது சுத்த ("சுத்தம்") என்ற அடைமொழியைப் பெறும், இந்த விஷயத்தில் நிஜ சைத்ரா. பிரதம் (முதல்) சைத்ரா மற்றும் த்விதிய (இரண்டாவது) சைத்ரா என்ற சொற்களும் பயன்படுத்தப்படலாம்.  
மேலே உள்ள விளக்கம் அமந்த அமைப்புக்கானது. அதே எடுத்துக்காட்டில், பூர்ணிமந்த அமைப்பில் அது சைத்ராவின் முதல் பாதியாகவும், பின்னர் அதிக சைத்ராவின் இரண்டாம் பாதியாகவும் இருக்கும்.  
சராசரியாக ஒவ்வொரு 32.5 மாதங்களுக்கும் ஒரு கூடுதல் மாதம் அல்லது அதிக-மாசம் வருகிறது. சூரிய ஆண்டு 365 நாட்கள் மற்றும் சுமார் 6 மணிநேரங்களைக் கொண்டது, சந்திர ஆண்டு 354 நாட்களைக் கொண்டது. இதனால் சந்திர மற்றும் சூரிய ஆண்டுகளுக்கு இடையே 11 நாட்கள், 1 மணி நேரம், 31 நிமிடங்கள் மற்றும் 12 வினாடிகள் இடைவெளி ஏற்படுகிறது. இந்த இடைவெளி ஒவ்வொரு ஆண்டும் குவிவதால், இது தோராயமாக 2.7 ஆண்டுகள் முதல் ஒரு மாதம் வரை இருக்கும். மார்கழி முதல் மகம் வரையிலான மாதங்களில் அதிக-மாசம் வராது. கார்த்திகை மாதத்தில் ஒரு அதிக-மாசம் மிகவும் அரிதானது, ஆனால் 250 ஆண்டு காலத்தில் (1901-2150 CE) இது 1963 CE இல் ஒரு முறை நிகழ்ந்தது.
# அதிக மாதம் (இடைச்செருகல்)

## அறிவியல் கணக்கீடு

பூமியைச் சுற்றி ஒரு முழுமையான சுற்றுப்பாதையை உருவாக்க சந்திரன் சுமார் 27.3 நாட்கள் எடுத்துக்கொள்கிறது. பூமி ஒவ்வொரு 365.2422 நாட்களுக்கும் ஒரு முறை சூரியனைச் சுற்றி வருகிறது (= பூமியின் சுற்றுப்பாதை வேகம் வினாடிக்கு 29.79 கி.மீ.). பூமியும் சந்திரனும் 29.53 நாட்களில் சூரியனைச் சுற்றி ஒரு அமைப்பாக 1/12 பங்கு தூரம் நகர்ந்துள்ளன. இதன் பொருள் , ஒரு முழு நிலவிலிருந்து அடுத்த முழு நிலவுக்கு, சூரியனைச் சுற்றி பூமியின் சுற்றுப்பாதையின் வளைவு காரணமாக, சந்திரன் மீண்டும் முழு நிலவாகத் தோன்றுவதற்கு முன்பு 2.2 கூடுதல் நாட்கள் பயணிக்க வேண்டும். இது ஒரு சந்திர ஆண்டுக்கும் ஒரு சூரிய ஆண்டுக்கும் இடையில் ஒரு வருடத்திற்கு 10.87 நாட்கள் மாறுபாட்டை உருவாக்குகிறது. இந்த வேறுபாட்டை ஈடுசெய்ய, சராசரியாக ஒவ்வொரு 32.5 மாதங்களுக்கும் பிறகு கூடுதல் மாதம் சேர்க்கப்படுகிறது.
# அதிக மாதம் (இடைச்செருகல்)

## மத நடைமுறைகள்

நேபாளத்தில் உள்ள மச்சேகாவ்ன் கிராமத்தில் அதிகமாசத்தின் போது ஒரு மாத கால மேளா (விழா) கொண்டாடப்படுகிறது . மச்சேநாராயண் கோவிலில் உள்ள குளத்தில் குளிப்பதன் மூலம் ஒருவர் தனது அனைத்து பாவங்களையும் கழுவிக் கொள்ளலாம் என்பது பொதுவான நம்பிக்கை.  
தசரா அல்லது தீபாவளி போன்ற குறிப்பிட்ட பண்டிகைகள் இந்த மாதத்தில் கொண்டாடப்படுவதில்லை. புனித மாதமாகக் கருதப்படும் இந்த மாதத்தில், பலர் அதிக மாச விரதத்தை மேற்கொள்கிறார்கள். மக்கள் மாலை ஜபங்கள், பிரதக்ஷிணங்கள், யாத்திரைகள், வேத வாசிப்பு மற்றும் பாராயணங்கள் போன்ற நடைமுறைகளில் ஈடுபடுகிறார்கள்.  
அதிகமாசத்தின் போது, மக்கள் பல்வேறு வகையான மத சடங்குகளைச் செய்கிறார்கள், அதாவது விரதம் இருப்பது, மத நூல்களை ஓதுவது, மந்திரங்கள், பிரார்த்தனைகள், பல்வேறு வகையான பூஜை மற்றும் ஹவனம் செய்தல் . பல்வேறு கால அளவுகளைக் கொண்ட விரதங்கள் (விரதங்கள்) (முழு நாள், அரை நாள், வாராந்திரம், பதினைந்து நாட்கள், முழு மாதம்) பெரும்பாலும் மேற்கொள்ளப்படுகின்றன. விரதங்கள் திரவங்களை மட்டுமே உட்கொண்டு அல்லது திரவங்கள் இல்லாமல் முழுமையான விரதமாக இருக்கலாம், பழங்கள் மட்டுமே உட்கொண்டு அல்லது சைவ உணவுடன் விரதம் இருப்பது, தனிநபர் பொறுத்துக்கொள்ளக்கூடியது. இந்த மாதத்தில் நல்ல செயல்களைச் செய்பவர்கள் (சத்கர்மா) தங்கள் புலன்களை (இந்திரியங்களை) வென்று புனர் ஜனனத்திலிருந்து (மறுபிறப்பு சுழற்சி) முழுமையாக வெளியே வருகிறார்கள் என்று கூறப்படுகிறது.  
இந்த மாதம் பெரும்பாலும் அசுபமானதாகக் கருதப்படுகிறது (மாலா), அங்கு திருமணம் போன்ற சடங்குகள் நடைபெறாது. முன்னர் தங்கள் மதக் கடமைகளை புறக்கணித்த பக்தர்களுக்கு இது ஒரு ஈடுசெய்யும் காலமாகவும் செயல்படுகிறது.  
மகாராஷ்டிராவின் பீட் மாவட்டத்தில், புருஷோத்தம்புரி என்ற ஒரு சிறிய கிராமம் உள்ளது, அங்கு கிருஷ்ணரின் பிராந்திய வடிவமான புருஷோத்தமரின் கோயில் உள்ளது . ஒவ்வொரு அதிகமாசத்திலும், ஒரு பெரிய திருவிழா நடைபெறும், மேலும் ஆயிரக்கணக்கான மக்கள் பல்வேறு இடங்களிலிருந்து தெய்வத்தின் ஆசீர்வாதங்களைப் பெற வருகிறார்கள்.
# விக்கிப்பீடியா:மொழிபெயர்ப்பாளர்

உள்ளடக்க மொழிபெயர்ப்புக் கருவியினைப் பயன்படுத்துவர்கள் கவனிக்க வேண்டியவை
# விக்கிப்பீடியா:மொழிபெயர்ப்பாளர்

## அணுக்கம் பெறுவதற்கான தகுதி

அனைத்துப் பயனர்களும் இந்த அணுக்கம் பெற விண்ணப்பிக்கலாம். ஆனால், கீழ்க்கானும் அடிப்படைத் தகுதிகளை அவர்கள் பூர்த்தி செய்திருக்க வேண்டும்.  
<div>  
</div>
# விக்கிப்பீடியா:மொழிபெயர்ப்பாளர்

## அணுக்கம் பெறுவதற்கான தகுதி

### புதிய பயனர்கள்

மூன்று கட்டுரைகளை இந்தக் கருவி கொண்டு உருவாக்கி கட்டுரையின் தலைப்புகளைக் குறிப்பிட்டு இங்கு விண்ணப்பிக்க வேண்டும்.
குறிப்பு: * விண்ணப்பிக்கும் காலம் வரையில் இந்தக் கருவியினைப் பயன்படுத்தாதவர்கள் (தொடர்பங்களிப்பாளர்கள், நிருவாகிகள், அதிகாரிகள் உட்பட) இந்தக் கருவியினைப் பொருத்தமட்டில் புதிய பயனர்கள் எனப்படுவர்.
# விக்கிப்பீடியா:மொழிபெயர்ப்பாளர்

## அணுக்கம் பெறுவதற்கான தகுதி

### ஏற்கனவே கருவியினைப் பயன்படுத்தியவர்கள்

ஏற்கனவே கருவியினைப் பயன்படுத்தியவர்கள் எனில் அவர்கள் உருவாக்கிய மூன்று கட்டுரைகளை முன் வைத்து அணுக்கம் கோரலாம். ஆனால் அவர்கள் இதற்கு முன்னர் உருவாக்கிய கட்டுரைகளின் தரமும் கணக்கில் எடுத்துக்கொள்ளப்படும்.
# விக்கிப்பீடியா:மொழிபெயர்ப்பாளர்

## அணுக்கம் பெறுவதற்கான தகுதி

### கால அளவு

விண்ணப்பிப்பவர்களின் பங்களிப்புகளைச் சீர்தூக்கிப் பார்த்து, பலரும் தங்கள் கருத்துக்களைப் பகிரப் போதிய அவகாசம் தரும் வகையிலும், மொழிபெயர்ப்பாளர் அணுக்கத்தைத் தரும் முடிவை நிருவாகிகள் எடுப்பதற்காகவும், விண்ணப்பிக்கும் நாளில் இருந்து, **ஒரு வார காலம்** எடுத்துக்கொள்ளப்படும்.
# விக்கிப்பீடியா:மொழிபெயர்ப்பாளர்

## அணுக்கம் பெறுவதற்கான தகுதி

### கால அளவு

#### அணுக்கம் வழங்கல்

நிருவாகிகள் மற்ற பயனர்களின் கட்டுரையின் தரத்தினைச் சரிபார்த்த பிறகு, அணுக்கம் வழங்குவர். ஒரு நிருவாகியின் கட்டுரையினை மற்ற நிருவாகி சரிபார்த்து வழங்குவர்.
# விக்கிப்பீடியா:மொழிபெயர்ப்பாளர்

## அணுக்கம் பெறுவதற்கான தகுதி

### கால அளவு

#### அணுக்கம் மீளப் பெறுதல்

அணுக்கம் பெறப்பட்ட பிறகு பயனர்கள் உருவாக்கும் கட்டுரையானது விக்கிப்பீடியாவின் கொள்கைகளுக்கு (விக்கிப்பீடியா:குறிப்பிடத்தக்கமை, விக்கிப்பீடியா:அடிப்படைக் கட்டுரை அமைப்பு ...) முரணாக இருக்கும் சமயத்தில், தொடர்ந்து மூன்று எச்சரிக்கைக்குப் பிறகும், அதே நிலை தொடருமானால் தகுந்த உரையாடலுக்குப் பிறகு அணுக்கம் மீளப் பெறப்படும்.
# விக்கிப்பீடியா:மொழிபெயர்ப்பாளர்

## வார்ப்புருக்கள்

இற்றை செய்யப்படும்
# விக்கிப்பீடியா:மொழிபெயர்ப்பாளர்/அணுக்கம் வேண்டுகோள்கள்

இந்தப் பக்கம் மொழிபெயர்ப்பாளர் அணுக்கம் பெறுவதற்கானதாகும். **முந்தைய வேண்டுகோள்களைத் தொகுப்புப் பக்கத்தில் காணலாம்.**  
கீழ்க்கானும் அடிப்படையில் வேண்டுகோள் வைக்கவும்.
<pre>
# விக்கிப்பீடியா:மொழிபெயர்ப்பாளர்/அணுக்கம் வேண்டுகோள்கள்

## பயனர் பெயர்

- பயனர் பெயர்
- நீங்கள் உருவாக்கிய மூன்று மொழிபெயர்ப்புக் கட்டுரைகளுக்கான இணைப்புகள். இவை வெவ்வேறு துறைகள் சார் கட்டுரைகளாக இருப்பது நன்று. ஒவ்வொரு கட்டுரையிலும் குறைந்தது மூன்று துணைத் தலைப்புகள் இருத்தல் நலம். (புதுப் பயனர் எனில் வரைவுப் பக்கத்தில் உருவாக்கிய மூன்று கட்டுரைகள். ஏனையவர்கள் மொழிபெயர்ப்புக் கருவியினைப் பயன்படுத்தி உருவாக்கிய முந்தைய மூன்று கட்டுரைகள்)
- நீங்கள் இக்கருவி கொண்டு இது வரை உருவாக்கிய அனைத்துக் கட்டுரைகளுக்கான இணைப்பு
# விக்கிப்பீடியா:மொழிபெயர்ப்பாளர்/அணுக்கம் வேண்டுகோள்கள்

## பயனர் பெயர்

### முடிவு

</pre>
# விக்கிப்பீடியா:மொழிபெயர்ப்பாளர்/அணுக்கம் வேண்டுகோள்கள்

## தகவலுழவன்

- பயனர்:info-farmer
- மொழிபெயர்த்தக் கட்டுரைகள்
1. சீமைத்துத்தி - தாவரவியல்
1. கியான்-பாரே நோய்குறி - மனித நரம்பு நோய்
1. தி சிக்சு டிரிபிள் எய்ட்டு - உண்மை நிகழ்வைத் தழுவிய திரைப்படம்
- மொழிபெயர்ப்பு கருவி வழியேசெய்ய விரும்பும் முதல் கட்டுரை
- :en:World Geographical Scheme for Recording Plant Distributions - ஆங்கிலக் கட்டுரை
- தாவரப்பரவலைப் பதிவு செய்யும் உலகப் புவியியல் திட்டம் - அதன் மொழிபெயர்ப்பு
- விண்ணப்பித்த நாள் : 16.நவம்பர் 2025
# விக்கிப்பீடியா:மொழிபெயர்ப்பாளர்/அணுக்கம் வேண்டுகோள்கள்

## தகவலுழவன்

### முடிவு

-- சிறப்பாக பங்களிக்க வாழ்த்துகள். --<font face="Casteller" size="4">ஸ்ரீதர். ஞா</font> 💬உரையாடுக 02:32, 24 நவம்பர் 2025 (UTC)
# தேசிய நெடுஞ்சாலை 173 (இந்தியா)

**தேசிய நெடுஞ்சாலை 173** (**தே. நெ. 173**)(*National Highway 173 (India)*) என்பது இந்தியாவின் தேசிய நெடுஞ்சாலை ஆகும். இது கருநாடகாவின் முடிகெரேயில் உருவாகி, வாசுதாரே, சிக்மகளூர், சாக்ரேபத்னா, கடூர், கோசதுர்கா வழியாகச் சித்ரதுர்காவில் முடிவடைகிறது. தற்போதுள்ள மாநில நெடுஞ்சாலையைத் தேசிய நெடுஞ்சாலையாக மாற்றிய பின்னர் தேசிய நெடுஞ்சாலை மேம்பாட்டு முகமையினால் சாலை அகலப்படுத்தும் திட்டம் நிறுத்தி வைக்கப்பட்டுள்ளது.
# தேசிய நெடுஞ்சாலை 373 (இந்தியா)

**தேசிய நெடுஞ்சாலை 373** (*National Highway 373 (India)*) என்பது பொதுவாக **தே. நெ. 373** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இதன் பழைய எண் தே. நெ. 75. இச்சாலை சிக்மகளூரூ ஏ. ஐ. டி. வட்டத்தில் தொடங்கி புள்ளி பிலிகெரேவில் முடிகிறது. இச்சாலை சிக்மகளூரு, ஹாசன், கோலனரசிப்புரா நகரங்களை இணைக்கின்றது.
# தேசிய நெடுஞ்சாலை 373 (இந்தியா)

## வழித்தடம்

தே. நெ. 373 கருநாடக மாநிலத்தில் சிக்மகளூர், பேலூர், ஹாசன், கோலனரசிப்புரா, கிருஷ்ணராஜநகரா, பிலிகெரே நகரங்கள் வழியாக செல்கிறது.
# கிசுமோண்டைன்

**கிசுமோண்டைன்** (*Gismondine*) CaAl<sub>2</sub>Si<sub>2</sub>O<sub>8</sub>·4(H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒற்றைச்சரிவச்சுப் படிக அமைப்பில் கிசுமோண்டைன் படிகம் காணப்படுகிறது.  
இத்தாலியக் கனிமவியலாளர் கார்லோ கியுசெப்பி கிசுமோண்டி நினைவாகக் கனிமத்திற்கு கிசுமோண்டைன் எனப்பெயரிடப்பட்டது. ஐசுலாந்து, அயர்லாந்து, இத்தாலி ஆகிய நாடுகளில் கிசுமோண்டைன் கனிமம் கிடைக்கிறது.
# தேசிய நெடுஞ்சாலை 161அ (இந்தியா)

**தேசிய நெடுஞ்சாலை 161அ** (*National Highway 161A (India)*), பொதுவாக தே. நெ. 161அ என அழைக்கப்படுகிறது. இது கருநாடகம், மகாராட்டிர மாநிலங்கள் வழியாகச் செல்லும் ஒரு தேசிய நெடுஞ்சாலையாகும். இதன் மொத்த நீளம் 507 கிலோமீட்டர் ஆகும். இது மகாராட்டிராவின் அகோட்டை நகரை கருநாடகாவின் பீடாருடன் இணைக்கிறது. தேசிய நெடுஞ்சாலை 161அ மத்திய தென்னிந்தியாவில் உள்ள அகோட், அகோலா, பார்சிதக்லி, மங்ருல்பர், மனோரா, திக்ராசு, அர்னி, மகூர், கின்வத், இமாயத்நகர், முட்கேட், வாகலா, முகேட் நகரங்களையும் மகாராட்டிரா-கருநாடகா எல்லைகளையும் ஒன்றோடொன்று இணைக்கிறது. இது தேசிய நெடுஞ்சாலை 61-<nowiki/>இன் கிளைச்சாலை ஆகும்.
# தேசிய நெடுஞ்சாலை 161அ (இந்தியா)

## சந்திப்புகள்

- அகோலா தேசிய நெடுஞ்சாலை 6-ஐ இணைக்கும் வகையில் ஹஜிரா, சூரத், துலே, அகோலா, அமராவதி, நாக்பூர், துர்க், ராய்ப்பூர், மகாசமண்ட், சம்பல்பூர், துர்க்., கொல்கத்தா
- அகோலா, வாசிம், ஹிங்கோலி, நாந்தேட், சங்கரெட்டி, ஹைதராபாத் ஆகியவற்றை இணைக்கும் தேசிய நெடுஞ்சாலை 161 உடன் அகோலா
- கல்யாண், அகமதுநகர், பத்தார்டி, பர்பானி, பாஸ்மத், நாந்தேட், நிர்மல் ஆகியவற்றை இணைக்கும் தேசிய நெடுஞ்சாலை 222 உடன் நாந்தேட்டில்
- ரத்னகிரி, கோலாப்பூர், சாங்லி, பாந்தர்பூர், சோலாப்பூர், துல்ஜாபூர், லாத்தூர், நாந்தேட், ஆர்னி, யவத்மால், வர்தா, புட்டி போரி, நாக்பூர் ஆகியவற்றை இணைக்கும் தேசிய நெடுஞ்சாலை 204 உடன் நாந்தேட்டில்
# தேசிய நெடுஞ்சாலை 161அ (இந்தியா)

## இணைக்கப்பட்ட மாநிலங்கள், மாவட்டங்கள், நகரங்களும் கிராமங்களும்

மகாராட்டிர மாநிலம்.  
1. மகாராட்டிர மாநிலம்  
- அகோட்
- அகோலா
- பார்ஷிதக்லி
- மங்கரூபிர்
- மனோரா
- திக்ராஸ்
- அர்னி
- மஹூர்
- கின்வத்
- சவார்கான் தண்டா
- ஹிமாயத்நகர்
- முட் கேட்
- வாகலா
- முகேஷ்  
2. கருநாடக மாநிலம்  
- ஆராத்
- போரல்
- ஜோனேகேரி
- காப்பெக்கரி
- சாந்த்புரா
- சாட்னல் கிராஸ்
- ஷெம்பல்லி கிராஸ்
- முஸ்தாபூர்
- கௌடகாவுன்
- பல்லூர்
- கௌத்தா
- ஜான்வாடா
- மார்க்கல்
- சிக்கேட்டை
- பீதர்
# மீசோலைட்டு

**மீசோலைட்டு** (*Mesolite*) என்பது Na<sub>2</sub>Ca<sub>2</sub>Si<sub>9</sub>A<sub>l6</sub>O<sub>30</sub>*8H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சியோலைட்டு கனிமக் குழுவில் நேட்ரோலைட்டு துணைக்குழு கனிமமாக இது வகைப்படுத்தப்படுகிறது. தோற்றத்தில் நேட்ரோலைட்டு கனிமம் போலவும் இது காணப்படுகிறது.  
பன்னாட்டு கனிமவியல் சங்கம் மீசோலைட்டு கனிமத்தை Mes என்ற குறியீட்டால் அடையாளப்படுத்துகிறது.  
மீசோலைட்டு கனிமம் நேர்ச்சாய்சதுரப் படிக அமைப்பில் படிகமாகிறது. பொதுவாக இழைகளாகவும், ஊசிவடிவப் பட்டகப் படிகங்களாகவும் உருவாகிறது. ஊசி போன்ற படிகங்களின் கதிர்வீச்சுத் தெளிப்புகள் அசாதாரணமானது அல்ல. ம்''சோலைட்டு பளபளப்பில் கண்ணாடிபோன்றதாகும். தெளிவானது முதல் வெள்ளை நிறம் வரை காணப்படும். 5 முதல் 5.5 வரையிலான மோவின் கடினத்தன்மையையும் 2.2 முதல் 2.4 வரையிலான குறைந்த ஒப்படர்த்தியும் கொண்டுள்ளது. மீசோலைட்டின் ஒளிவிலகல் குறியீட்டு மதிப்புகள் nα=1.505 nβ=1.505 nγ=1.506 ஆகும்.
# மீசோலைட்டு

## தோற்றம்

மீசோலைட்டு முதன்முதலில் 1816 ஆம் ஆண்டு சிசிலியின் கட்டானியாவிற்கு அருகிலுள்ள சைக்ளோபியன் தீவுகளில் கண்டுபிடிக்கப்பட்டதாக விவரிக்கப்பட்டது. கிரேக்க மொழியில் மீசோசு என்ற சொல்லுக்கு "நடுத்தரம்" என்பது பொருளாகும். மீசோலைட்டு கனிமத்தின் இயைபு நேட்ரோலைட்டு மற்றும் சுகோலிசைட்டுக்கு இடையில் இருக்கிறது. மற்ற சியோலைட்டுகளைப் போலவே, மீசோலைட்டும் அமிக்டலாய்டல் பாசால்ட்டிலும், ஆண்டிசைட்டுகள் எனப்படும் எரிமலைப் பாறை மற்றும் நீர் வெப்ப நரம்புகளின் வெற்றிட நிரப்புதல்களாகக் காணப்படுகிறது.
# அனினி

**அனினி** (*Anini*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள மேல் டிபாங் பள்ளத்தாக்கு மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது இது அருணாச்சலப் பிரதேசத்தின் தலைநகரான இட்டாநகருக்கு வடகிழக்கே 562 கிலோ மீட்ட ர் தொலைவிலும்; அசாம் மாநிலத்தின் திப்ருகர் நகரத்திற்கு வடகிழக்கில் 382 கிலோ மீட்டர் தொலைவிலும் உள்ளது. இதன் அருகே அமைந்த நகரம் ரோயிங் நகரம் 235 கிலோ மீட்டர் தொலைவில் உள்ளது. இந்நகரத்தில் இடு மிஷ்மி மொழி பேசும் மலைவாழ் பழங்குடி மக்கள் அதிகம் வாழ்கின்றனர்.
# அனினி

## புவியியல்

திபாங் பள்ளத்தாக்கில் அமைந்த அனினி வட்டத்தில் திபாங் ஆறு பாய்கிறது. திபாங் வனவிலங்கு சரணாலயத்திற்கு தெற்கில் அனினி நகரம் அமைந்துள்ளது.
கிழக்கு இமயமலைத் தொடரின் அமைந்த அனினி நகரம், கடல்மட்டத்திலிருந்து 1968 மீட்டர் உயரத்தில் உள்ளது.
# அனினி

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 621 குடும்பங்கள் கொண்ட அனினி பேரூராட்சியின் மக்கள் தொகை 2,384 ஆகும். அதில்1,316 ஆண்கள் மற்றும் 1,068 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.96% வீதம் உள்ளனர். பாலின விகிதம் 1000 ஆண்களுக்கு 812 பெண்கள் வீதம் உள்ளனர். சராசரி எழுத்தறிவு 84.05% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 51.22 % வீதம் உள்ளனர். இந்நகரத்தில் இந்து சமயத்தினர் 52.77%, இசுலாமியர் 2.22%, பௌத்தர்கள் 1.64%, கிறித்தவர்கள் 6.38% மற்றும் பிற சமயத்தினர் 37.70% வீதம் உள்ளனர்.
# இங்கியோங்

**இங்கியோங்** (*Yingkiong*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள மேல் சியாங் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும்.இது அருணாச்சலப் பிரதேசத்தின் தலைநகரான இட்டாநகருக்கு வடக்கே 250 கிலோ மீட்ட ர் தொலைவில் உள்ளது.இந்நகரத்திற்கு 1 கிலோ மீட்டர் தொலைவில் பிரம்மபுத்திரா ஆறு பாய்கிறது.
# இங்கியோங்

## புவியியல்

கிழக்கு இமயமலைத் தொடரின் பள்ளத்தாக்கில் அமைந்த இங்கியோங் நகரத்தில் பிரம்மபுத்திரா ஆறு பாய்கிறது.இது கடல்மட்டத்திலிருந்து 200 மீட்டர் உயரத்தில் அமைந்துள்ளது.
# இங்கியோங்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 1,595 குடும்பங்கள் கொண்ட இங்கியோங் பேரூராட்சியின் மக்கள் தொகை 6,540 ஆகும். அதில் 3,364 ஆண்கள் மற்றும் 3,176 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.53% வீதம் உள்ளனர். பாலின விகிதம் 1000 ஆண்களுக்கு 944 பெண்கள் வீதம் உள்ளனர். சராசரி எழுத்தறிவு 79.17% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 60.70% வீதம் உள்ளனர். இந்நகரத்தில் இந்து சமயத்தினர் 31.01%, இசுலாமியர் 3.03% பௌத்தர்கள் 1.79%, கிறித்தவர்கள் 16.22% மற்றும் பிற சமயத்தினர் 47.16%% வீதம் உள்ளனர்.
# தபோரிஜோ

**தபோரிஜோ** (*Daporijo*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள மேல் சுபன்சிரி மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரத்தில் சுபன்சிரி ஆறு பாய்கிறது. இது அருணாச்சலப் பிரதேசத்தின் தலைநகரான இட்டாநகருக்கு வடக்கே 264 கிலோமீட்டர் தொலைவில் உள்ளது.
# தபோரிஜோ

## போக்குவரத்து

தபோரிஜோ நகரத்தில் தபோரிஜோ வானூர்தி நிலையம் உள்ளது.
# தபோரிஜோ

## மக்கள் தொகை பரம்பல்

2011-ஆம் ஆண்டின் இந்திய மக்கள் தொகை கணக்கெடுப்பின்படி, 2,638 குடும்பங்கள் கொண்ட தபோரிஜோ நகரத்தின் மக்கள் தொகை 13,405 ஆகும். அதில் 6,918 ஆண்கள் மற்றும் 6,487 பெண்கள் உள்ளனர். இதன் மக்கள் தொகையில் ஆறு வயதிற்குட்பட்ட குழந்தைகள் 13.47% வீதம் உள்ளனர். 1000 ஆண்களுக்கு 938 பெண்கள் என பாலின விகிதம் உள்ளது. சராசரி எழுத்தறிவு 79.47% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 77.31% வீதம் உள்ளனர். இந்நகரத்தில் இந்து சமயத்தினர் 28.52%, இசுலாமியர் 2.01%, கிறித்தவர்கள் 12.31%, தொல்குடி சமயத்தினர் 55.60% மற்றும் பிற சமயத்தினர் 1.57% வீதம் உள்ளனர்.
# லெம்மி

**லெம்மி** (*Lemmi*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள பக்கே-கேசாங் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது அருணாச்சலப் பிரதேசத்தின் தலைநகரான இட்டாநகருக்கு வடமேற்கே 125.2 கிலோமீட்டர் தொலைவில் உள்ளது.
# லெம்மி

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி லெம்மி பேரூராட்சியின் மக்கள் தொகை 4,404 ஆகும். பெரும்பான்மையாக பழங்குடி மக்கள் வாழும் இந்நகரத்தில், பழங்குடிகளான நிஷி மக்களின் நிஷி மொழியை 3,223 பேரும், ஆங்கில மொழியை 1181 பேரும் பேசுகின்றனர்.
# தேசிய நெடுஞ்சாலை 133அ (இந்தியா)

**தேசிய நெடுஞ்சாலை 133அ**, பொதுவாக தே. நெ. 133அ என்று அழைக்கப்படுகிறது. இது இந்தியாவின் ஒரு தேசிய நெடுஞ்சாலை ஆகும்.
# தேசிய நெடுஞ்சாலை 133அ (இந்தியா)

## வழித்தடம்

பர்கார்வா, பாகூர், நிமதலா
# தேசிய நெடுஞ்சாலை 133அ (இந்தியா)

## சந்திப்புகள்

பர்கார்வா அருகே தேசிய நெடுஞ்சாலை 33 உடன் முனையம்  
நிம்தலா அருகே தேசிய நெடுஞ்சாலை 12 உடன் முனையம்
# தேசிய நெடுஞ்சாலை 133அ (இந்தியா)

## மேம்பாட்டுத் திட்டம்

இந்திய தேசிய நெடுஞ்சாலை ஆணையம், இந்த நெடுஞ்சாலையை அம்புவா வழியாக தேசிய நெடுஞ்சாலை 12-இல் பெலேபுகூருடன் இணைக்கும் நீட்டிப்புடன் 4 வழிச் சாலையாக மேம்படுத்த திட்டமிட்டுள்ளது. இந்த நெடுஞ்சாலையின் மற்றொரு பகுதி பாகுட், முராராய் வழியாக செல்லும் தேசிய நெடுஞ்சாலை 12-இல் நல்காத்தியுடன் இணைக்கிறது. இது பாகல்பூர், கொல்கத்தா இடையேயான சாலை இணைப்பை மேம்படுத்தும். இதற்குச் சாலைப் போக்குவரத்து மற்றும் நெடுஞ்சாலை அமைச்சகம் ஏற்கனவே மேம்படுத்த ஒப்புதல் அளித்துள்ளது.
# லோங்டிங்

**லோங்டிங்** (*Longding*), வடகிழக்கு இந்தியாவின் அருணாசலப் பிரதேசம் மாநிலத்தில் உள்ள லோங்டிங் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது அருணாச்சலப் பிரதேசத்தின் தலைநகரான இட்டாநகருக்கு கிழக்கே 308.4 கிலோ மீட்ட ர் தொலைவில் உள்ளது. கிழக்கு இமயமலைத் தொடரில் உள்ள லோங்டிங் நகரம், கடல் மட்டத்திலிருந்து 693 மீட்டர் (2274 அடி) உயரத்தில் உள்ளது. இதன் கோடைக்கால வெப்பம் 30*C வரையும், குளிர்கால வெப்பம் 15*C வரை உள்ளது.
# லோங்டிங்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 926 குடும்பங்கள் கொண்ட லோங்டிங் பேரூராட்சியின் மக்கள் தொகை 4,234 ஆகும். அதில் 2,258 ஆண்கள் மற்றும் 1,976 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 16.93% வீதம் உள்ளனர். பாலின விகிதம் 1000 ஆண்களுக்கு 875 பெண்கள் வீதம் உள்ளனர். சராசரி எழுத்தறிவு 68.50% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 0% மற்றும் 81.88 % வீதம் உள்ளனர். இந்நகரத்தில் இந்து சமயத்தினர் 19.44%, இசுலாமியர் 2.17%, பௌத்தர்கள் 0.90%, கிறித்தவர்கள் 75.96% மற்றும் பிற சமயத்தினர் 1.53% வீதம் உள்ளனர்.
# பயோனீர் 11

**பயோனீர் 11 (Pioneer 11)** என்பது **பயோனீர் ஜி** எனவும் அழைக்கப்படும் தேசிய வானூர்தியியல் மற்றும் விண்வெளி நிர்வாக அமைப்பால் நிலைப்படுத்தப்பட்ட ஆளில்லா புறவெளித் தேட்ட விண்கலமாகும். இது 1973 ஆம் ஆண்டு ஏப்ரல் 5 ஆம் நாள் விண்ணில் ஏவப்பட்டது. இந்த விண்கலம் சிறுகோள் பட்டை, வியாழன் (கோள்), சனி (கோள்) ஆகியவற்றின் சுற்றுப்புறம், சூரியக் காற்று மற்றும் அண்டக் கதிர் ஆகியவற்றைப் பற்றி ஆய்விட நிலைநிறுத்தப்பட்டது. இந்த புறவெளித் தேட்ட விண்கலமானது சனிக்கோள் பற்றி புலனாய்வு செய்ய அனுப்பபப்பட்ட முதலாவதும் சிறுகோள்பட்டையின் வழியாக பயணித்த இரண்டாவதும் வியாழன் கோளிற்கருகில் பறந்த இரண்டாவதும் ஆகும். பிறகு, *பயோனீர் 11* சூரியக் குடும்பத்திலிருந்து விடுபட்ட இரண்டாவது செயற்கைப் பொருளாகவும் ஆனது. இதன் விடுபடு திசைவேகம் சூரியக்குடும்பத்திலிருந்து வெளிப்படுவதற்குப் போதுமானதாக இருந்தது. மின் தடைகள் மற்றும் ஆய்வுக்காக பறந்த தொலைவுகள் காரணமாக 1995 செப்டம்பர் 30 ஆம் நாள் விண்கலத்துடனான கடைசித் தொடர்பு நிகழ்ந்தது, மேலும், சிறப்பான கடைசி பொறியியல் ரீதியான தொடர்பு நவம்பர் 1995 நவம்பர் 24 ஆம் நாள் கிடைக்கப் பெற்றது.
# டாடோ

**டாடோ** (*Tato*), வடகிழக்கு இந்தியாவின் அருணாச்சலப் பிரதேசம் மாநிலததில் ஷி யோமி மாவட்டத்தின் நிர்வாகத் தலைமையிடம் மற்றும் கிராம ஊராட்சி ஆகும். இது அருணாச்சலப் பிரதேசத்தின் தலைநகரான இட்டாநகருக்கு 201 கிலோ மீட்ட ர் தொலைவில் உள்ளது.
# டாடோ

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 50 குடும்பங்கள் கொண்ட டாடோ கிராம ஊராட்சியின் மக்கள் தொகை 286 ஆகும். இதன் மக்கள் தொகையில் 278 பேர் பழங்குடி மக்கள் ஆவார். எழுத்தறிவு 27.78% ஆக உள்ளது.
# தேசிய நெடுஞ்சாலை 161அஅ (இந்தியா)

**தேசிய நெடுஞ்சாலை 161அஅ** (*National Highway 161AA (India)*) பொதுவாக தே. நெ. 161அஅ என்று அழைக்கப்படுகிறது. இது இந்தியாவின் தேசிய நெடுஞ்சாலைகளுள் ஒன்றாகும். தே. நெ. சாலை-161அஅ இந்தியாவின் தெலங்காணா மாநிலத்தின் வழியாகச் செல்கிறது.
# தேசிய நெடுஞ்சாலை 161அஅ (இந்தியா)

## வழித்தடம்

சங்கரெட்டி, நரசப்பூர், தூப்ரான், கஜ்வெல், பிரக்னாபூர், ஜகதீவ்பூர், புவனகிரி, சௌட்டுப்பால்.
# தேசிய நெடுஞ்சாலை 161அஅ (இந்தியா)

## சந்திப்புகள்

: சங்கரெட்டி அருகே முனையம்
: புவனகிரி அருகே முனையம்
: சௌத்துப்பால் அருகே முனையம்
# யூக்ரிப்டைட்டு

**யூக்ரிப்டைட்டு** (*Eucryptite*) LiAlSiO<sub>4</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  
பன்னாட்டு கனிமவியல் சங்கம் யூக்ரிப்டைட்டு கனிமத்தை Ecpஎன்ற குறியீட்டால் அடையாளப்படுத்துகிறது.  
இலித்தியம் தாங்கிய அலுமினிய சிலிக்கேட்டு கனிமமாக வகைப்படுத்தப்படும் இக்கனிமம் முக்கோண - சாய்சதுரப் பிழம்புரு படிக அமைப்பில் காணப்படுகிறது. பொதுவாக சிறுமணி முதல் பெரிய வடிவம் வரையில் போலி உருவவியல் ரீதியாக சுபோடுமீனைப் போல காணப்படுகிறது. எளிதில் நொறுங்கக் கூடியதாகவும் சங்குருவத்தில் தெளிவற்ற பிளவும் கொண்டுள்ளது. படிகத்தின் வழியாக ஒளிபுகும் மற்றும் ஒளி கசியும். நிறமற்றது முதல் வெள்ளை நிறமாகவும் பழுப்பு நிறமாகவிம் தோன்றும். 6.5 என்ற மோவின் கடினத்தன்மையையும் 2.67 என்ற ஒப்படர்த்தியும் கொண்டிருக்கும். ஒளியியல் ரீதியாக nω = 1.570 - 1.573 மற்றும் nε = 1.583 - 1.587 என்ற ஒளிவிலகல் குறியீட்டு எண் மதிப்புகளுடன் நேர்மறை ஒற்றை அச்சை கொண்டிருக்கும்.  
பொதுவாக ஆல்பைட்டு, சுபோடுமீன், பெட்டலைட்டு, அம்ப்லிகோனைட்டு, லெபிடோலைட்டு மற்றும் குவார்ட்சு ஆகிய கனிமங்களுடன் இணைந்து இலித்தியம் நிறைந்த பெக்மாடைட்டு பாறைகளில் காணப்படுகிறது.  
சுபோடுமீன் கனிமத்தின் இரண்டாம் நிலை மாற்ற விளைபொருளாகக் காணப்படுகிறது. முதன்முதலில் 1880 ஆம் ஆண்டு கனெக்டிகட்டின் பிராஞ்ச்வில்லே என்ற இடத்தில் காணப்பட்டதாக விவரிக்கப்பட்டது. ஆல்பைட்டு கனிமத்தில் பதிக்கப்பட்டு கிடைத்ததால், நன்கு மறைக்கப்பட்ட என்ற பொருளுக்கான கிரேக்க சொல்லில் இருந்து யூக்ரிப்டைட்டு என்ற பெயர் சூட்டப்பட்டது.
# தேசிய நெடுஞ்சாலை 161ஆ (இந்தியா)

**தேசிய நெடுஞ்சாலை 161ஆ** (*National Highway 161B (India)*), பொதுவாக தே. நெ. 161ஆ என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். தே. நெ. 161ஆ இந்தியாவின் தெலங்காணா மாநிலத்தின் வழியாகச் செல்கிறது.
# தேசிய நெடுஞ்சாலை 161ஆ (இந்தியா)

## வழித்தடம்

நிசம்பேட்டை, மூட்குண்டால், நாராயணகேட், மனூர், பெல்லாப்பூர், புல்கூர்த்தி, பிப்ரி, இப்ராஹிம்பூர், நியால்கல், அட்னூர், தப்பூர் மற்றும் தெலங்காணா/கருநாடகம் எல்லையில் முடிவடைகிறது.
# தேசிய நெடுஞ்சாலை 161ஆ (இந்தியா)

## சந்திப்புகள்

நிசம்பேட்டை அருகே தேசிய நெடுஞ்சாலை 161-ல் முனையம்
# மோண்டிசெலைட்டு

**மோண்டிசெலைட்டு** (*Monticellite*) Ca(Mg,Fe)SiO<sub>4</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  
பன்னாட்டு கனிமவியல் சங்கம் மோண்டிசெலைட்டு கனிமத்தை Mtc – Kirஎன்ற குறியீட்டால் அடையாளப்படுத்துகிறது.  
கிர்சுச்டைனைட்டு என்ற பெயராலும் மோண்டிசெலைட்டு கனிமம் அறியப்படுகிறது. ஆலிவைன் கனிமக் குழுவில் உள்ள சாம்பல் சிலிக்கேட்டு தாதுவாக வகைப்படுத்தப்பட்டுள்ளது. முறையே CaMgSiO<sub>4</sub> மற்றும் CaFeSiO<sub>4</sub> ஆகிய சேர்மங்களைக் கொண்டுள்ளது. பெரும்பாலான மோண்டிசெல்லைட்டுகள் தூய மெக்னீசியம் இறுதி-உறுப்பு அமைப்பைக் கொண்டுள்ளன. ஆனால் அரிதான பெரோன் மோண்டிசெல்லைட்டுகளும் மெக்னீசியோ-கிர்சுச்டைனைட்டும் இரும்பு இறுதி உறுப்பினராக 30 முதல் 75 மோல்.% வரை காணப்படுகின்றன. தூய கிர்சுச்டைனைட்டு கனிமப் படிகம் செயற்கை அமைப்புகளில் மட்டுமே காணப்படுகிறது. இத்தாலிய நாட்டு கனிமவியலாளர் தியோடோரோ மோண்டிசெல்லி (1759–1845) என்பவரின் நினைவாகப் மோண்டிசெலைட்டு எனப் பெயரிடப்பட்டது. கிர்சுச்டைனைட்டு கனிமம் செருமன் நாட்டுப்புவியியலாளர் எகான் கிர்சுச்டைனின் நினைவாக கிர்சுச்டைனைட்டு எனப் பெயரிடப்பட்டது.  
குழுவின் மற்ற கனிமங்களைப் போலவே, மோண்டிசெலைட்டு மற்றும் கிர்சுச்டைனைட்டு ஆகியவையும் படம் 1 இல் காட்டப்பட்டுள்ளபடி நேர்ச்சாய்சதுர அலகு செல்களைக் கொண்டுள்ளன (இடக் குழு Pbnm). இரும்பு மற்றும் மக்னீசியம் அயனிகள் M1 தலைகீழ் தளங்களில் அமைந்துள்ளன. கால்சியம் அயனிகள் ஆடித் தளங்களில் M2 தளத்தை ஆக்கிரமித்துள்ளன. கால்சியம் இல்லாத ஆலிவைன்களான பார்சுடெரைட்டு மற்றும் பாயலைட்டு கனிமங்களை விட மோண்டிசெலைட்டின் அலகு செல் ஓரளவு பெரியதாகும்.  
பார்சுடெரைட்டு மற்றும் பாயலைட்டு கனிமங்களின் அலகு செல்களின் அளவுகள்  
a = 0.4815 நானோமீட்டர்</br>
b = 1.108 நானோமீட்டர்</br>
c = 0.637 நானோமீட்டர்  
மோண்டிசெலைட்டு கனிமத்தின் அலகு செல் அளவுகள்  
a = 0.4875 நானோமீட்டர்</br>
b = 1.1155 நானோமீட்டர்</br>
c = 0.6438 நானோமீட்டர்
# கூசுமண்டி சட்டமன்றத் தொகுதி

**கூசுமண்டி சட்டமன்றத் தொகுதி** (Kushmandi Assembly constituency) என்பது இந்தியாவின் மேற்கு வங்காள மாநிலச் சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு தினஜ்பூர் மாவட்டத்தில் அமைந்துள்ளது. கூசுமண்டி. பாலூர்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# கூசுமண்டி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | வேட்பாளர் | கட்சி |  |
| --- | --- | --- | --- |
| 1971 | சதீந்திர மோகன் ராய் | rowspan=4 | இந்திய தேசிய காங்கிரசு |
| 1972 |  |  |  |
| 1977 | திரேந்திர நாத் சர்க்கார் |  |  |
| 1982 |  |  |  |
| 1987 | நர்மதா சந்திர ராய் | rowspan =7 | புரட்சிகர சோசலிசக் கட்சி |
| 1991 |  |  |  |
| 1996 |  |  |  |
| 2001 |  |  |  |
| 2006 |  |  |  |
| 2011 |  |  |  |
| 2016 |  |  |  |
| 2021 | ரேகா ராய் | அகில இந்திய திரிணாமுல் காங்கிரசு | } |
# பஞ்சாபிலுள்ள காஷ்மீரிகள்

**பஞ்சாபில் உள்ள காஷ்மீரிகள்** (*Kashmiris in Punjab*) , **பஞ்சாபி காஷ்மீரிகள்** என்றும் குறிப்பிடப்படுகிறார்கள். இவர்கள் காஷ்மீர் பள்ளத்தாக்கிலிருந்து வரலாற்று ரீதியாக குடிபெயர்ந்து பஞ்சாபில் குடியேறிய, பகுதியளவு அல்லது முழுமையான காஷ்மீரி வம்சாவளியைக் கொண்ட பஞ்சாப் பகுதியிலுள்ள ஒரு மக்கள் குழுவாகும். இந்தப் பிரிவைச் சேர்ந்த பெரும்பாலான மக்கள், ஓரளவு அல்லது முழுமையான காஷ்மீரி வம்சாவளியைச் சேர்ந்த பஞ்சாபியர்களாக தங்களை அடையாளப்படுத்திக் கொள்கிறார்கள். சீக்கிய மற்றும் டோக்ராக்களின் ஆட்சிக் காலத்தில் காஷ்மீர் பள்ளத்தாக்கிலிருந்து பஞ்சாபிற்கு காஷ்மீரிக்லீண் இடம்பெயர்வு தொடர்ந்தது.
# பஞ்சாபிலுள்ள காஷ்மீரிகள்

## மக்கள்தொகை

### பாக்கித்தானின் பஞ்சாபில்

2017 பாகிஸ்தான் மக்கள் தொகை கணக்கெடுப்பின்படி, இலாகூர் மாவட்டத்தில் 30% இன காஷ்மீரிகள் இருந்தனர். அப்போது இது இலாகூர் மாவட்டத்தின் மொத்த மக்கள் தொகையான சுமார் 11 மில்லியனில் சுமார் 3.3 மில்லியன் நபர்களாக இருந்தது. பாக்கித்தானின் பஞ்சாபின் பிற நகர்ப்புற மையங்களிலும் காஷ்மீரி இனத்தவர்கள் வாழ்கின்றனர்.
# பஞ்சாபிலுள்ள காஷ்மீரிகள்

## குறிப்பிடத்தக்க பஞ்சாபி காஷ்மீரிகள்

பிரபலமான பஞ்சாபி-காஷ்மீரிகளில் ஒருவர் முகமது இக்பாலின் கவிதைகள் பஞ்சாப் மற்றும் காஷ்மீர் பள்ளத்தாக்குக்கு சொந்தமானது என்ற கூர்மையான உணர்வை வெளிப்படுத்தியது. சாதத் ஹசன் மண்ட்டோ பஞ்சாபி-காஷ்மீரி பிரபல கதை எழுத்தாளர் ஆவார். ஷெரீப் குடும்பம் ஒரு குறிப்பிடத்தக்க பஞ்சாபி-காஷ்மீர் அரசியல் குடும்பம் ஆகும். இந்தக் குடும்ப உறுப்பினர்களில் முன்னாள் பாக்கித்தான் பிரதமர் நவாஸ் ஷெரீப், தற்போதைய பிரதமர் ஷெபாஸ் ஷெரீப் மற்றும் பஞ்சாப் முதலமைச்சர் மரியம் நவாஸ் , பாக்கித்தானின் துணைப் பிரதமர் இஷாக் தார் மற்றும் பாதுகாப்பு அமைச்சர் கவாஜா ஆசிப் ஆகியோரும் அடங்குவர்.
# தாசன் ஆறு

**தாசன் ஆறு** (*Dhasan River*) மத்திய இந்தியாவில் பாயும் ஓர் ஆறு ஆகும். இது பேட்வா ஆற்றின் வலது கரையில் உள்ள துணை ஆறு ஆகும். மத்தியப் பிரதேசம் மற்றும் உத்தரப் பிரதேசத்தின் பந்தேல்கண்ட் பகுதியில் பாய்கிறது.
# தாசன் ஆறு

## தோற்றமும் நீளமும்

தாசன் ஆறு மத்தியப் பிரதேசத்தின் ரைசன் மாவட்டத்தில் உள்ள பேகம்கஞ்சு தாலுக்காவில் உருவாகிறது. பின்னர் சாகர் மாவட்டத்தில் பாய்கிறது.  
தாசன் ஆறு உத்தரப்பிரதேச மாநிலத்தின் இலலித்பூர் மாவட்டத்தின் தென்கிழக்கு எல்லையை உருவாக்குகிறது. ஆற்றின் மொத்த நீளம் 365 கி. மீ ஆகும். இதில் 240 கி. மீ நீளம் மத்தியப் பிரதேசத்திலும், 54 கி. மீ. நீளம் மத்தியப் பிரதேசம் மற்றும் உத்தரப் பிரதேசத்திலும் 71 கி. மீ நீளம் ஆறு உத்தரப் பிரதேசத்திலும் பாய்கிறது.
# தாசன் ஆறு

## துணை ஆறுகள்

கதன், மங்கரார், பச்னேரி, சுகனை மற்றும் ரோகினி ஆகியவை தாசன் ஆற்றின் துணை ஆறுகள் ஆகும்.
# தாசன் ஆறு

## மனித செயல்பாடு

தாசன் ஆற்றில் இரண்டு அணைகள் கட்டப்பட்டுள்ளன. ஒன்று பகாரி பான் சுச்சாரா அணையிலும், ஒன்று காட் லக்சுரா அணையிலும் கட்டப்பட்டுள்ளன. 1910 ஆம் ஆண்டில் மூன்று கிளைகள் கொண்ட நீர்ப்பாசன கால்வாய் திறக்கப்பட்டது. இது ஆற்றின் ஓட்டத்தை திசைதிருப்பியது மற்றும் பந்தேல்கண்ட் பிராந்தியத்திற்கு தண்ணீரையும் வழங்கியது.  
இந்த ஆறு பண்டைய காலங்களில் *தசர்ண* ஆறு என்று அழைக்கப்பட்டது.
# சித்ரலேகா சூட்ஷி

**சித்ரலேகா சூட்ஷி** (பிறப்பு 1972) காஷ்மீரின் வரலாற்றாசிரியர் ஆவார். மேலும் இவர் அமெரிக்காவின் வில்லியம் & மேரி கல்லூரியில் வரலாற்றுத் துறையின் ஒரு தலைவராகவும் உள்ளார். சூட்ஷி டஃப்ட்ஸ் பல்கலைக்கழகத்தில் வரலாற்றில் முனைவர் பட்டம் பெற்றவர். ‘தெற்காசிய ஆராய்ச்சி’ என்ற இதழில் வெளியிடப்பட்ட ஒரு மதிப்பாய்வில், காஷ்மீரில் பணிபுரியும் எந்தவொரு அறிஞரும் கட்டாயம் படிக்க வேண்டிய ஒன்றாக சூட்ஷியின் படைப்புகள் இருப்பதாகக் கண்டறியப்பட்டது.  
இவரது இரண்டாவது தனிக்கட்டுரை *"காஷ்மீரின் போட்டியிட்ட கடந்த காலங்கள்: கதைகள், புனிதப் புவியியல் மற்றும் வரலாற்று கற்பனை"* (ஆக்ஸ்போர்டு பல்கலைக்கழக அச்சகம், 2014).  
2018 ஆம் ஆண்டில், சூட்ஷி காஷ்மீரில் ( கேம்பிறிட்ஜ் பல்கலைக்கழகப் பதிப்பகம் ) ஒரு திருத்தப்பட்ட தொகுதியை வெளியிட்டார். அதற்கு சாதகமான விமர்சனங்களும் கிடைத்தன. “காஷ்மீர்: ஆக்ஸ்போர்டு இந்தியா சிறு அறிமுகங்கள்” என்பது இவரது சமீபத்திய வெளியீடாகும்.